Lav et referat af nedenstående tekst:

Tekst:
Selv om det ikke er Mozarts berømte opera om forføreren Don Giovanni så er ambitionsniveauet højt, når Aalborg Opera Festival i denne uge forsøger, at henrykke børn. Det er noget, der passer tvillingemor. - Vores mor er født i Rusland, og hun vil altid høre opera, og vi tænkte bare 'åh nej', da hun sagde, at hun synes, det ville være en god ide, at vi gik til operakoncert, lyder det samstemmende fra tvillingedrengene på ti år, Alexander og Nikolai Vollesen fra Aalborg. Sammen med en masse andre børn kunne de torsdag eftermiddag høre den nordiske operasaga Vølvens Dom på Trekanten Kulturhus i Aalborg. Noget tyder på, at det lykkedes at forføre det unge publikum. Alexander og Nikolai synes godt om Aalborg Opera Festivals bud på opera for børn. - Smukt og livligt, siger Alexander, efter at han og tvillingebroren har overværet 37 minutter i selskab med tenor, sopran og baryton. - Og højt, slutter Nikolai.

Referat:
Opera kan være noget af en mundfuld, hvis man bare er 10 år. Alligevel var brødre begejstret efter opera-debut.